89. ΑΠΟΦΑΣΗ ΥΠΟΥΡΓΩΝ   ΠΡΟΕΔΡΙΑΣ ΚΥΒΕΡΝΗΣΕΩΣ ΑΝΕΥ ΧΑΡΤΟΦΥΛΑΚΙΟΥ ΕΠΙ ΣΧΕΣΕΩΝ  ΜΕΤΑ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ  ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ   Αριθ. Δια/18893 της 16/25 Ιουλ. 1980  (ΦΕΚ Β΄ 702) Περί καθορισμού αντικειμένων και προσόντων για πλήρωση με σύμβαση θέσεων προσωπικού.  Έχοντας υπόψη: 1.Τις διατάξεις του Νόμ. 992/79 άρθρ. 4 και Νόμ. 1057/80 άρθρ. 4. 2.Την οικ.201/Φ.0/1 από 19 Φεβρ. 1980 πρότασην της Διευθύνσεως Σχέσεων Ελλάδος μετά των Ευρωπαϊκών Κοινοτήτων «περί καθορισμού ειδικοτήτων». 3.Την υπ’ αριθ. 28/11-2-80 Π.Υ.Σ. και το υπ’ αριθ. Δ.Κ. 3385/696/22-2-80 έγγραφο Υπουργείου Προεδρίας Κυβερνήσεως «περί αναστολής της υπ’ αριθ. 77/1978 Π.Υ.Σ. ως αύτη ετροποποιήθη μεταγενεστέρως και εγκρίσεως πληρώσεως θέσεων προσωπικού». 4.Τις ανάγκες προσαρμογής οργανώσεων του Υπουργείου Κοινωνικών Υπηρεσιών για την εφαρμογή της Συνθήκης προσχωρήσεως της Ελλάδος στις Ευρωπαϊκές Κοινότητες, αποφασίζουμε: 1.Καθορίζουμε, σε συνάρτηση με τα αντικείμενα απασχολήσεως, τις δέκα θέσεις ειδικού επιστημονικού προσωπικού με σχέση εργασίας ιδιωτικού δικαίου ορισμένου χρόνου, που προβλέπονται από το άρθρ. 4 του Νόμ. 992/79, ως και τα απαιτούμενα ειδικότερα προσόντα τούτων για την κάλυψη των σχετικών αναγκών του Υπουργείου Κοινωνικών Υπηρεσιών που δημιουργούνται στα πλαίσια της οργανώσεως του Υπουργείου τούτου, από την εφαρμογή της συνθήκης προσχωρήσεως της χώρας στις Ευρωπαϊκές Κοινότητες ως εξής: α)Φαρμακοποιοί-Φαρμακολόγοι θέσεις    2 β)Διοικητικοί       »        4 γ)Ιατροί Μικροβιολόγοι      »        1 δ)Φυσικοί       »        1 ε)Ειδικοί επιστήμονες στον επάγ- γελματικό προσανατολισμό      »        1 στ)Βιολόγοι ή Χημικοί      »        1 Α.ΓΕΝΙΚΑ: 2.Για την πλήρωση των ως άνω θέσεων προσωπικού απαιτούνται τα προβλεπόμενα στην παρ. 2 του άρθρ. 4 του Νόμ. 992/79 προσόντα ως και τα ακόλουθα ειδικότερα για κάθε θέση: α)Φαρμακοποιούς-Φαρμακολόγους: Πτυχίο Ανωτάτης Σχολής αντιστοίχου ειδικότητας Φαρμακευτικής ή Ιατρικής Σχολής και ειδίκευση στην παρασκευή και τον έλεγχο φαρμακευτικών και παραφαρμακευτικών προϊόντων ή στη φαρμακευτική νομοθεσία αποδεικνυόμενη με τίτλο σπουδών ή με ετήσια επιστημονική ή επαγγελματική απασχόληση προσηκόντως πιστοποιούμενη. β)Διοικητικούς: Πτυχίο Ανώτατης Νομικής Σχολής, Α.Σ.Ο.Ε.Ε., Π.Α.Σ.Π.Ε. και Ανώτατης Βιομηχανικής Σχολής και ειδίκευση στο Κοινοτικό Δίκαιο, αποδεικνυόμενη από τίτλο σπουδών ή από ετήσια ειδική επιστημονική ή επαγγελματική απασχόληση προσηκόντως διαπιστουμένη. γ)Ιατρό Μικροβιολόγο: Πτυχίο Ανωτάτης Ιατρικής Σχολής και ειδίκευση στη Μικροβιολογία, ποτών, τροφίμων κ.λπ., αποδεικνυόμενη από τίτλο σπουδών ή από ετήσια επιστημονική ή επαγγελματική απασχόληση, προσηκόντως διαπιστουμένη. δ)Φυσικό: Πτυχίο Ανώτατης Σχολής αντιστοίχου ειδικότητας και ειδίκευση στην προστασία του πληθυσμού από τις ιοντίζουσες ακτινοβολίες αποδεικνυομένη από τίτλο σπουδών ή από ετήσια ειδική επιστημονική ή επαγγελματική απασχόληση προσηκόντως διαπιστουμένη. ε)Ειδικό Επιστήμονα στον Επαγγελματικό προσανατολισμό: Πτυχίο Ανώτατης Σχολής και ειδίκευση σε θέματα προσανατολισμού μειονεκτούντων ατόμων, αποδεικνυόμενη από τίτλους σπουδών ή από ετήσια ειδική ή επιστημονική ή επαγγελματική απασχόληση προσηκόντως διαπιστουμένη. στ)Βιολόγο ή Χημικό: Πτυχίο Ανώτατης Σχολής αντιστοίχου ειδικότητας και ειδίκευση στην τεχνολογία των τροφίμων αποδεικνυόμενη από τίτλο σπουδών ή από ετήσια ειδική επιστημονική ή επαγγελματική απασχόληση προσηκόντως διαπιστουμένη. 2.Η ειδίκευση στα ανωτέρω θέματα θα είναι σχετική με την κοινοτική πολιτική και κοινοτική νομοθεσία που ανάγεται στα θέματα του Υπουργείου Κοινωνικών Υπηρεσιών. 3.Η πρόσληψη του προβλεπόμενου προσωπικού, διέπεται από τις διατάξεις του Νόμ. 992/79.   